Olav Stedje

Olav Stedje (født 1953) er en norsk sanger og låtskriver, kjent fra musikkalbuminnspillinger, seks sølvplater og deltakelse i Melodi Grand Prix i 1983, 1985 og 1987.

Etter å ha spilt i lokale Compact og Ole Brums orkester utkom debutalbumet Ta meg med (1981) der Lava medvirket. Den resulterte i flere Norsktopp-plasseringer med sanger som Vi vandrar saman og Når ho er hjå meg. Stedje var også vokalist på utgivelser med Lava.

Debuten ble etterfulgt av Stedje (1982), og Tredje stedje (1982) hvor Randi Hansen deltok på sangen «Eventyr». Tredje Stedje ble i 1983 tildelt Spellemannsprisen i klassen pop. Derpå kom barneplaten Rocken Bom (1984) og storselgeren Silje (1984). Albumene Når sola renn (1986), Eg kjem likevel (1987) og Ei gåve til deg (1990) fulgte senere.

I 1991 kom han inn på VG-lista med låta Stao no pao, en supportersang for Sogndal Idrettslag. På selskapet Tylden & Co. utkom hans fire siste utgivelser Bot og bedring (1995), 21 beste (1998), Livstegn (2006) og Vest for verdas ende (2013).

Stedje synger på nynorsk. I februar 2006 gav han ut en nyinnspilling av «Vi vandrar saman», komponert av Svein Dag Hauge, som var med på debutalbumet fra 1981. 

 Diskografi 
 Heime igjen (1977) med Ole Brums orkester
 Ta meg med (1981)
 Olav Stedje (1982)
 Tredje Stedje (1982)
 Stille natt (1983), med Randi Hansen
 Rocken Bom (1984)
 Silje (1984)
 Når sola renn (1986)
 Eg kjem likevel (1987)
 Ei gåve til deg (1990)
 Bot og bedring (1995)
 21 Beste (1998)
 Livstegn (2006)
 I levande live (2009)
 Ikkje utan deg (2010)
 Vest for verdas ende (2013)

 Referanser 

 Eksterne lenker 




Kategori:Norske sangere
Kategori:Deltakere i Melodi Grand Prix
Kategori:Vinnere av Spellemannprisen
Kategori:Personer fra Sogndal kommune